**Nadležno Ministarstvo: MINISTARSTVO ZNANOSTI I OBRAZOVANJA**

**RKDP:10758**

**MB. 03090213**

**OIB:21940297306**

**Šifra djelatnosti: 8520**

**Broj žiro rn. 2402006-1100109207**

**Lovran,10.07.2024.**

***Obrazloženje Izvještaja o izvršenju financijskog plana za razdoblje***

 ***01.01.-30.06.2024.***

Za razdoblje od 01.01.2024. do 30.06.2024. godine napravljen je Izvještaj o izvršenju financijskog plana. Temelj usporedbe je izvršenje realizirano u promatranom razdoblju, te usvojeni Financijski plan za 2024. godinu čiji je prijedlog I. Izmjena i dopuna usvojen na 57.sjednici Školskog odbora , a postao je važeći nakon usvajanja I. Izmjene i dopune Financijskog plana Županijskog proračuna na Županijskoj skupštini Primorsko-goranske županije(28.sjednica) održanoj 13.lipnja 2024.g.

**OPĆI DIO**

**Opći dio Izvještaja sastavljen je od:**

* **Sažetka općeg dijela računa prihoda i rashoda**
* **Izvršenje prihoda i rashoda po ekonomskoj klasifikaciji**
* **Izvršenje prihoda i rashoda po izvorima financiranja**
* **Izvršenje rashoda po funkcijskoj klasifikaciji**

PRIHODI POSLOVANJA:

Ukupni prihodi ostvareni u izvještajnom razdoblju iznose 982.910,06eura.

Prihodi poslovanja iznose 982.910,06eura. Prihode od prodaje nefinancijske imovine nismo ostvarili u izvještajnom razdoblju jer su se sva potraživanja po toj osnovi zatvorila u 2023.godini. U usporedbi sa Financijskim planom prihodi poslovanja ostvareni su u skladu sa planiranim nema probijanja plana van dozvoljenog. Kad gledamo prihode poslovanja ostvarene u odnosu na ostvarene u prethodnom izvještajnom razdoblju prihodi su veći. Razloge realizacije takvih prihoda u odnosu na prethodnu godinu objasnit ćemo temeljem analize prihoda po ekonomskoj klasifikaciji.

Analizom prihoda poslovanja po ekonomskoj klasifikaciji vidimo da su ostvareni prihodi iz nadležnog proračuna u skladu sa prihodima ostvarenim u izvještajnom razdoblju prethodne godine. Realizacija ove vrste prihoda u odnosu na plan u skladu je sa planiranim za promatrano razdoblje.

 Prihodi od prodaje proizvoda i robe, te pruženih usluga i prihodi od donacija uvećani su u odnosu na realizirano prethodne godine jer su u promatranom razdoblju sklopljeni Ugovori o najmu školskog prostora kojima je škola ostvarila veće prihode u odnosu na prethodno razdoblje, također je škola u promatranom razdoblju ostvarila tekuće donacije za realizaciju projekta odlaska učenika školskog zbora „Lovranske črešnjice“ na dodjelu nagrade u Cipar i na natjecanje u Požegi koje nismo imali u prethodnoj godini što je uvećalo ovu vrstu prihoda u odnosu na realizaciju istih u izvještajnom razdoblju prethodne godine. Realizacija ove vrste prihoda u skladu je sa financijskim planom.

Prihodi po posebnim propisima su prihodi dobiveni za financiranje usluge produženog boravka i prihodi za financiranje usluge školske marende koje financiraju roditelji, ili u ime roditelja JLS. Ovi prihodi u skladu su sa realiziranim prihodima izvještajnog razdoblja prethodne godine i u skladu sa planiranim prihodima za promatrano razdoblje u ovom izvještajnom razdoblju.

Prihodi poslovanja veći su u djelu Prihoda Pomoći proračunskim korisnicima iz proračuna koji im nije nadležan dakle iz proračuna MZO i JLS (Grad Opatija, Općina Lovran, Općina Mošćenička Draga). To su prihodi kojima se financiraju osnovni materijalni i financijski rashodi koji osiguravaju osnovne uvijete rada, plaće djelatnika, te prihodi kojima se financiraju pojedinačni programi kao što su Školski kurikulum, natjecanja, Prehrana učenika osnovnih škola, Higijenske potrepštine ulošci za učenike škole, prijevoz učenika na punkt, rad Županijskih stručnih vijeća. U promatranom razdoblju JLS financirale su projekt koji do sada Škola nije imala , a to je odlazak učenika školskog zbora „Lovranske črešnjice na dodjelu nagrade u Cipar. Zbog ovog dodatnog financiranja ovi prihodi u promatranom razdoblju veći su u odnosu na prihode realizirane u prošlogodišnjem razdoblju. Također u promatranom razdoblju zbog povećanja rashoda za zaposlene zbog povećanja obračunskog koeficijenta povećali su se i prihodi od strane MZO. Kad promatramo realizaciju ovih prihoda u odnosu na plan prihodi su realizirani u skladu sa planom.

Znatno su smanjeni prihodi od financijske imovine jer smo u 2023. godini zbog ostvarenog viška prihoda iz 2022.godine koji je nastao prodajom poslovne zgrade u Tuliševici i koji je planski tijekom 2023.godine utrošen , imali više deponiranih sredstava na žiro računu škole što je uzrokovalo i veće prihode od kamata na deponirana sredstva, u ovom promatranom razdoblju nismo imali taj slučaj pa nismo imali tolike prihode kao prošle godine. Realizacija ove vrste prihoda u odnosu na financijski plan je u okvirima planiranog, ali se vidi da je plan nešto veći nego što bi trebao biti s obzirom na realizaciju prihoda.

 Prihode od prodaje nefinancijske imovine nismo ostvarili u izvještajnom razdoblju jer su se sva potraživanja po toj osnovi zatvorila u 2023.godini.

Što se tiče usporedbe prihoda prema Izvorima financiranja prihodi su realizirani na slijedeći način.

Izvor financiranja:

1. 111 Porezni i ostali prihodi: ovo su prihodi kojima se financira Školski kurikulum, Županijska škola plivanja, rad Pomoćnika u nastav. Realizacija prihoda u skladu je sa financijski planom i sa prihodima realiziranim u izvještajnom razdoblju prethodne godine, mala odstupanja ovise o hodogramu realizacije pojedinih projekata, pa tako je Županijska škola plivanja u prošloj godini realizirana u izvještajnom razdoblju dok ove godine taj projekt još nije realiziran.
2. 321 Vlastiti prihodi iz ovog izvora financiranja veći su u odnosu na realizirano prethodne godine jer su u promatranom razdoblju sklopljeni Ugovori o najmu školskog prostora kojima je škola ostvarila veće prihode u odnosu na prethodno razdoblje, što se tiče realiziranih prihoda u odnosu na plan ostvareni prihodi u skladu su sa planiranima u izvještajnom razdoblju.
3. 431 Prihodi za posebne namjene su prihodi dobiveni za financiranje usluge produženog boravka i prihodi za financiranje usluge školske marende koju financiraju roditelji, ili u ime roditelja JLS. Ovi prihodi u skladu su sa prihodima realiziranim u izvještajnom razdoblju prethodne godine i u skladu sa planiranim prihodima za izvještajno razdoblje.
4. 441 prihodi decentralizirane funkcije su prihodi koji su u skladu i sa realiziranim prihodima prethodne godine i planiranim prihodima sa vrlo malim odstupanjima. Male razlike nastale su u djelu odnosa ostvareno - realizirano zbog financiranja hitne intervencije koju smo imali u ostvarenom razdoblju, a u prethodnom razdoblju nismo imali financiranje istog.
5. 512 Pomoći iz državnog proračuna su prihodi koji su ostvareni u skladu sa planom dok su realizacija prihoda u izvještajnom razdoblju veća u odnosu na ostvarenje u izvještajnom razdoblju prethodne godine , a ovise o nalogu Osnivača koji odlučuje o izvoru financiranja aktivnosti Pomoćnici u nastavi
6. 515 Pomoći za provođenje EU projekata prihodi koji su ostvareni u skladu su u odnosu na plan , ali su puno manji u odnosu na ostvarenje u izvještajnom razdoblju prethodne godine , a ovise o nalogu Osnivača koji odlučuje o izvoru financiranja aktivnosti Pomoćnici u nastavi
7. 521 Pomoći-kad gledamo odnos ostvarenu u promatranom razdoblju i ostvaren u izvještajnom razdoblju prethodne godine po ovoj vrsti izvora prihodi su veći jer su u ovoj godini financirani projekti kojih nismo imali u prošloj godini , a radi se o financiranju odlazak učenika školskog zbora „Lovranske črešnjice na dodjelu nagrade u Cipar od strane JLS, te su se povećali rashodi za zaposlene što je utjecalo na povećanje prihoda za financiranje tih rashoda. Zbog ovog dodatnog financiranja ovi prihodi u promatranom razdoblju veći su u odnosu na prihode realizirane u prošlogodišnjem razdoblju. Kad promatramo realizaciju ovih prihoda u odnosu na plan prihodi su realizirani u skladu sa planom.
8. 581 Prenesena sredstva za pomoćnike u nastavi po ovom izvoru financiranja nismo imali realizaciju prihoda u promatranom razdoblju prethodne godine zbog Odluke da se aktivnost Pomoćnici u nastavi neće financirati iz ove vrste izvora, dok smo u promatranom razdoblju imali ovu vrstu izvora financiranja aktivnosti Pomoćnici u nastavi po nalogu Osnivača i ona je u skladu sa planiranim.
9. 621 Donacije - Škola je u promatranom razdoblju ostvarila tekuće donacije za realizaciju projekta Odlaska učenika školskog zbora „Lovranske črešnjice“ na dodjelu nagrade u Cipar i na natjecanje u Požegi koje nismo imali u prethodnoj godini što je uvećalo ovu vrstu prihoda u odnosu na realizaciju istih u izvještajnom razdoblju prethodne godine. Realizacija ove vrste prihoda u skladu je sa financijskim planom.
10. 731 Prihode od prodaje ili zamjene nefinancijske imovine nismo ostvarili u izvještajnom razdoblju jer su se sva potraživanja po toj osnovi zatvorila u 2023.godini.

UKUPNI RASHODI POSLOVANJA:

Ukupni rashodi ostvareni u izvještajnom razdoblju iznose 982.224,97eura i oni su u skladu sa planiranim rashodima za promatrano razdoblje i u skladu sa rashodima realiziranim u promatranom razdoblju prethodne godine.

Ukupni rashodi poslovanja ostvareni u izvještajnom razdoblju iznose 978.587,97eura, te su u skladu sa planiranim rashodima za promatrano razdoblje. Ukupni rashodi za nabavu nefinancijske imovine iznose 3.637,00eura i u skladu su sa planiranim rashodima.

Kad promatramo rashode poslovanja i rashode za nabavu nefinancijske imovine u odnosu na realizirane rashode u promatranom razdoblju prethodne godine vidimo da su rashodi ostvareni u izvještajnom razdoblju veći u odnosu na rashode prethodne godine u djelu rashoda poslovanja, a znatno manji u djelu rashoda za nabavu nefinancijske imovine. U daljnjem tekstu detaljno će se obrazložiti razlika rashoda prema ekonomskoj klasifikaciji kako bi se uvidjeli razlozi tih razlika.

Rashodi 31 predstavlja rashode za zaposlene koji se odnose na rashode za plaću djelatnika, prekovremeni rad, plaću za posebne uvjete rada, ostale rashode za zaposlene i doprinose.

Rashodi 3111 plaće za redovan rad ovi su rashodi u odnosu na rashode ostvarene u prethodnom razdoblju veći zbog povećanja osnovice za obračun plaće. Rashodi 3113 i 3114 razlikuju se u usporedbi sa prošlogodišnjim rashodima, a ovise o količini bolovanja i isplate prekovremenog rada učitelja koji rade zamjene učitelja koji su na bolovanju, a rashodi su veći zbog povećanja cijene sata prekovremenog rada zbog povećanja obračunskog koeficijenta, te količini kombiniranih odjela i programa rada sa djecom koja imaju posebne potrebe kojih smo imali više nego u promatranom razdoblju prethodne godine. Rashodi 3133 nisu realizirani u izvještajnom razdoblju jer nije bilo isplata sudskih presuda. Zbog povećanja gore navedenih rashoda za zaposlene došlo je do povećanja i rashoda 3132 Doprinosi za obvezno zdravstveno osiguranje jer se oni računaju u postotnom iznosu na bruto plaću. Rashodi 312 odnose se na rashode za isplatu otpremnina koje u prethodnom razdoblju nismo imali, ali i isplata naknade za bolest, invalidnost i smrtni slučaj kojih je bilo više nego prethodno izvještajno razdoblje .U promatranom razdoblju isplaćena je i Naknada za uskršnje blagdane koju nismo imali u prethodnom izvještajnom razdoblju ,a ugovorena je novim TKU. Ostvareni rashodi za zaposlene 31 u skladu su sa planiranim rashodima.

Rashodi 32 Materijalni rashodi predstavljaju rashode za tekuće poslovanje Škole. Rashodi poslovanja nešto su veći u odnosu na rashode ostvarene u izvještajnom razdoblju prethodne godine , dok su realizirani rashodi u izvještajnom razdoblju realizirani u skladu sa financijskim planom. Razlozi odstupanja obrazloženi su po vrstama rashoda u daljnjem tekstu.

Rashodi 321 Naknade troškova zaposlenima predstavljaju rashode za službena putovanja, naknade za prijevoz na posao i s posla, stručna usavršavanja i korištenje privatnog automobila u službene svrhe . Rashodi 3211 Službena putovanja uvećani su u odnosu na prethodnu godinu zbog većeg odlaska djelatnika na izvanučioniču nastavu i natjecanja sa učenicima škole. Rashodi pod rashodi 3212 Naknade za prijevoz djelatnika na posao i s posla u skladu su sa realiziranim rashodima u promatranom razdoblju prethodne godine. Rashodi pod rashodi 3213 stručno usavršavanje zaposlenika također manji su jer je manje djelatnika odlazilo na stručna usavršavanja ili su se stručno usavršavali na seminarima za koje nije bilo potrebno plaćanje kotizacije . Smanjen je rashod pod rashodi 3214 jer je u promatranom razdoblju korištenje privatno automobila u službene svrhe znatno reducira i korištenje ove vrste rashoda koristi se samo u prijeko potrebnim situacijama.

Kad uspoređujemo ostvarene rashode 321 Naknade troškova zaposlenima sa planiranim vidimo da su rashodi ostvareni u izvještajnom razdoblju u skladu sa planiranim.

Rashodi 322 Rashodi za materijal i energiju su rashodi koji obuhvaćaju sav uredski i ostali materijal, namirnice za školsku kuhinju, materijal i dijelove za tekuće i investicijsko održavanje, sitan inventar i službenu radnu obuću i odjeću. Ovi rashodi u skladu su sa rashodima ostvarenim u prethodnom izvještajnom razdoblju u ukupnosti. Pojedinačno imamo smanjenje u realizaciji :

* šifre 3221 Uredski i ostali materijalni rashodi, zbog uvođenja politike racionalnog trošenja kako bi se izbjeglo nepotrebno trošenje, a opet zadovoljile potrebe za istim,
* šifre 3223 Energija zbog blage zime nismo imali potrebe za naručivanje lož ulja u mjeri u kojoj smo to imali prethodne godine,
* šifra 3224 Materijal i dijelovi za tekuće i investicijsko održavanje, zbog uvođenja politike racionalnog trošenja kako bi se izbjeglo nepotrebno trošenje, a opet zadovoljile potrebe za istim,

Pojedinačno imamo uvećanje u realizaciji:

* šifre 3225 Sitan inventar zbog realizacije projekta Izvanučionička nastava MZO koji ove godine za razliku od prethodne godine financira nabavu sitnog inventara za potrebe projekta,
* šifre 3227 Službena radna obuća i odjeća u prethodnom razdoblju nije se nabavljala službena obuća i odjeća za spremačice i kuharice koju smo imali u ovom izvještajnom razdoblju

Kad promatramo rashode 322 Rashodi za materijal i energiju ostvarene u izvještajnom razdoblju u odnosu na planirane vidimo da su rashodi u skladu sa planiranima u izvještajnom razdoblju.

323 Rashodi za usluge obuhvaćaju rashode za telefon, poštarinu, prijevoz, tekuće i investicijsko održavanje, uslugu promidžbe i informiranja, komunalne usluge, najam opreme, zdravstvene i veterinarske usluge, intelektualne, računalne i ostale usluge. Oni su u ukupnosti veći u odnosu na prethodno izvještajno razdoblje i to iz više razloga jedan od njih je povećanje cijena i inflacije u 2024.godini , a drugi će se objasniti pojedinačno po šiframa.

Šifra 3231 usluga telefona, pošte i prijevoza uvećana je u odnosu na prethodnu godinu zbog većeg broja odlaska učenika na izvanučioničku nastavu i natjecanja,

Šifra 3232 Usluga tekućeg i investicijskog održavanja znatno je uvećana zbog ostvarene potrebe za hitnim intervencijama popravka kotlovnice u matičnoj i u područnoj školi

Šifra 3233 rashodi za promidžbu i informiranje nisu realizirani u prethodnom razdoblju jer nije postojala potreba za njihovom realizacijom dok smo u ovoj godini imali realizaciju natječaja za izbor ravnatelja škole

Šifra 3234 Komunalne usluge u skladu su sa rashodima u promatranom razdoblju prethodne godine

Šifra 3235 Zakupnine i najamnine rashodi su se uvećali u odnosu na rashode ostvarene u prethodnom izvještajnom razdoblju zbog povećanja cijene najma opreme za kopiranje

Zdravstvene i veterinarske usluge šifra 3236 također su veće jer su ovi rashodi realiziranu u promatranom razdoblju ove godine, dok su prethodne godine realizirani nakon izvještajnog razdoblja. To je objašnjenje za šifru u analitičkim podacima 32361

Šifra 3237 Intelektualne i osobne usluge u skladu su sa realiziranim rashodima u prethodnom izvještajnom razdoblju.

Šifra 3238 Računalne usluge u skladu su sa realiziranim rashodima u prethodnom izvještajnom razdoblju

Šifra 3239 Ostale usluge rashodi su realizirani u većem iznosu nego prethodno izvještajno razdoblje jer su realizirani rashodi iz projekta Izvanučionička nastava koju financira MZO za potrebe snimanja i video radionica koje nismo imali u prethodnom izvještajnom razdoblju, a sve u skladu stvarnih potreba i plana realizacije projekta.

Realizacija rashoda u izvještajnom razdoblju je u skladu sa financijskim planom za promatrano razdoblje, razlika realizacije u odnosu na plan nije u skladu samo kod 3231 Rashodi za usluge telefona, pošte i prijevoza. Kad promatramo realizaciju ovog rashoda u odnosu na plan realizacija je puno manja razlog za to leži u tome što Škola planira rashode za prijevoz učenika u svojim planovima, a realizacija rashoda evidentira se u poslovnim knjigama Osnivača. Tako da to izgleda da plan nije realiziran, no kad se izvještaj konsolidira usklade se planirana i realizirana sredstva i dobije se realna slika stvarno realiziranog u odnosu na plan.

Rashodi 324 Naknade troškova osobama izvan radnog odnosa rashodi su u promatranom razdoblju znatno veći u odnosu na prethodno izvještajno razdoblje jer smo u promatranom razdoblju ove godine imali realizaciju odlaska školskog zbora na dodjelu nagrade u Cipar . Iz donacija i pomoći JLS plaćen je trošak putovanja učenicima čime je nastao ovaj trošak. Ova vrsta rashoda u skladu je sa financijskim planom.

Rashodi 329 Ostali nespomenuti rashodi poslovanja obuhvaćaju rashode za naknade

rada povjerenstva, premije osiguranja, reprezentaciju , članarine, pristojbe i naknade,

troškove sudskih postupaka, te ostali nespomenuti rashodi poslovanja. Ovi rashodi

puno su manji u odnosu na rashode ostvarene u izvještajnom razdoblju prethodne

godine i to iz slijedećih razloga:

* rashodi pod šifrom 3291 naknada za rad povjerenstva smanjeni su u odnosu na prošlu godinu jer se u ovoj godini nije održalo natjecanje Čarolije u našoj organizaciji i nisu održani stručni ispiti iz fizike jer se oni sad održavaju u drugoj školi.
* Rashodi pod šifrom 3293 Reprezentacija, znatno su manji jer se nije ostvarila potreba za ovom vrstom rashoda
* Rashodi pod šifrom 3294 Članarine u skladu su sa realiziranim rashodima prethodnog izvještajno razdoblja
* Rashod pod šifrom 3295 Pristojbe i naknade –ova vrsta rashoda uvećani su u promatranom razdoblju zbog povećanja vrijednosti naknada za nezapošljavanje invalida
* šifrom 3296 Troškovi sudskih postupaka rashodi su manji iz razloga što u ovom izvještajnom razdoblju nije bilo isplaćivanja sudskih presuda za povećanje osnovice za 2016. i 2017.g.
* šifra 3299 Ostali nespomenuti rashodi poslovanja puno su manji u odnosu na prošlu godinu jer se nije ostvarila potreba za ovom vrstom rashoda u toj mjeri kao prošle godine.

Ova vrsta rashoda u skladu je sa financijskim planom osim u djelu 3292 Premije osiguranja razlog za to leži u tome što Škola planira rashode za premiju osiguranja u svojim planovima, a realizacija rashoda evidentira se u poslovnim knjigama Osnivača, tako da to izgleda da plan nije realiziran, no kad se izvještaj konsolidira usklade se planirana i realizirana sredstva i dobije se realna slika stvarno realiziranog u odnosu na plan.

Rashod 34 Financijski rashodi obuhvaćaju rashode za uslugu banke, te rashode za zatezne kamate. Ovi rashodi su puno manji u odnosu na prethodno razdoblje zbog smanjenja rashoda za zatezne kamate šifra 3433. Razlog je u tome što se u ovom izvještajnom razdoblju nisu isplaćivale sudske presude za povećanje osnovice u 2016. i 2017.godini . Realizacija ove vrste rashoda u skladu je sa financijskim planom.

Rashodi 37 Naknade građanima - predstavljaju rashode za financiranje nagrade učenicima za uspješnost u školovanju tijekom osam godina školovanja, prijevoz učenika na punkt, rashodi za kotizacije učenika za njihovo sudjelovanje u natjecanjima šifra 3722 i ti su rashodi puno manji u odnosu na prethodno razdoblje jer smo u prethodnom izvještajnom razdoblju imali realizaciju rashoda koje nismo imali u ovom izvještajnom razdoblju , a to su kupnja učeničkog pribora za učenike iz Ukrajne i realizacija projekta Morske priče gdje smo među ostalima realizirali i ovu vrstu rashoda, a taj projekt nemamo ove godine. Rashodi su u promatranom razdoblju realizirani u skladu sa financijskim planom.

Rashodi 38 Ostali rashodi odnose se na rashode tekuće donacije u naravi rashod 3812, a odnose se na tekuću donaciju osnovnih higijenskih potrepština uložaka za učenike. Ovi rashodi nešto su manji u odnosu na planirane i u odnosu na realizirane prethodne godine jer smo ove godine ostvarili nešto manje prihoda za ovu vrstu rashoda pa su se rashodi ostvarili u skladu sa tim prihodima.

Rashodi za nabavu nefinancijske imovine iznose 3.637,00eura puno su manji u odnosu na ostvarenje u izvještajnom razdoblju prethodne godine. Ova vrsta rashoda ostvarena je u skladu sa financijskim planom. Rashodi su puno manji u odnosu na prošlogodišnje jer smo u prošloj godini imali višak prihoda od prodaje nefinancijske imovine ostvaren na kraju izvještajnog razdoblja 2022. godine i on se tijekom 2023.godine utrošio na nabavu nefinancijske imovine i to na šifru 451 dodatna ulaganja na građanskim objektima. U ovom promatranom razdoblju nemamo takav višak prihoda te je iz tog razloga puno manje uloženo u nabavu nefinancijske imovine. Ulaganje je vršeno temeljem Odluke o raspodijeli rezultata i načinu korištenja viška prihoda u 2024.godini iz sredstava preneseni višak prihoda vlastiti prihodi i preneseni višak prihoda namjenski prihodi za kupnju puhalice za čišćenje lišća , mašine za pranje suđa u kuhinji, klima uređaja za potrebe blagovaone. Rashodi su usklađeni sa stvarnim potrebama škole i zato nisu u skladu sa rashodima realiziranim u izvještajnom razdoblju prethodne godine, ali su u skladu sa financijskim planom.

Što se tiče usporedbe rashoda prema Izvorima financiranja rashodi su realizirani na slijedeći način:

1. 111 Porezni i ostali prihodi ovo su rashodi kojima se financira Školski kurikulum, Županijska škola plivanja, rad Pomoćnika u nastav. Realizacija rashoda u skladu je sa financijski planom i sa rashodima realiziranim u izvještajnom razdoblju prethodne godine, mala odstupanja ovise o hodogramu realizacije pojedinih projekata, pa tako je Županijska škola plivanja u prošloj godini realizirana u izvještajnom razdoblju dok ove godine taj projekt još nije realiziran.
2. 321 Vlastiti prihodi – ova vrsta rashoda nešto je manja u odnosu na ostvareno u izvještajnom razdoblju prethodne godine jer prati dinamiku potrebe škole za nastankom rashoda koji se financiraju iz ovog izvora. Rashodi po ovom izvoru financiranja u skladu su sa financijskim planom.
3. 431 Prihodi za posebne namjene - Ovi rashodi u skladu su sa rashodima nastalim u izvještajnom razdoblju prethodne godine i u skladu su sa financijskim planom.
4. 483 Prenesena sredstva – namjenski prihodi- Ovi rashodi su nešto veći u promatranom razdoblju od rashoda realiziranih u istom razdoblju prethodne godine jer u 2024.godini imamo više prenesenog viška nego u prethodnoj godini. Rashodi su u potpunosti realizirani u skladu sa financijskim planom.
5. 441 Prihodi decentralizirane funkcije- Ovi rashodi u skladu su sa rashodima nastalim u izvještajnom razdoblju prethodne godine i u skladu su sa financijskim planom.
6. 512 Pomoći iz državnog proračuna su rashodi koji su ostvareni u skladu sa financijskim planom, a u odnosu na ostvarenje prethodne godine nešto su veći , a ovise o nalogu Osnivača koji odlučuje o izvoru financiranja aktivnosti Pomoćnici u nastavi
7. 515 Pomoći za provođenje EU projekata su rashodi koji su ostvareni u skladu sa financijskim planom, a u odnosu na ostvarenje prethodne godine su manji, a ovise o nalogu Osnivača koji odlučuje o izvoru financiranja aktivnosti Pomoćnici u nastavi
8. 521 Pomoći-kad gledamo odnos ostvarenu u promatranom razdoblju i ostvareno prethodne godine rashodi po ovoj vrsti izvora financiranja povećan je zbog odlazak učenika školskog zbora „Lovranske črešnjice na dodjelu nagrade u Cipar od strane JLS, te zbog povećanja rashoda za zaposlene. Kad gledamo odnos ostvareno u odnosu na planirano po ovom izvoru financiranja nema odstupanja.
9. 5812 Prenesena sredstva MZO za pomoćnike u nastavi po ovom izvoru financiranja nismo imali realizaciju rashoda u promatranom razdoblju prethodne godine zbog Odluke da se aktivnost Pomoćnici u nastavi neće financirati iz ove vrste izvora, dok smo u promatranom razdoblju imali ovu vrstu izvora financiranja aktivnosti Pomoćnici u nastavi po nalogu Osnivača. Ovaj rashod nije u skladu sa financijskim planom te će se u narednom razdoblju preknjižiti na financiranje iz drugog izvora.
10. 58152 Prenesena sredstva za pomoćnike u nastavi EU projekt po ovom izvoru financiranja nismo imali realizaciju rashoda u promatranom razdoblju prethodne godine zbog Odluke da se aktivnost Pomoćnici u nastavi neće financirati iz ove vrste izvora, dok smo u promatranom razdoblju imali ovu vrstu izvora financiranja aktivnosti Pomoćnici u nastavi po nalogu Osnivača. Ovaj rashod u skladu je sa financijskim planom.
11. 5821 prenesena sredstva pomoći- na kraju 2023.godine ostvarili smo višak prihoda poslovanja po ovom izvoru u svrhu financiranja rashoda za projekt Izvanučioničku nastavu. Projekt je u 2024.godini u cijelosti realiziran u skladu sa financijskim planom. U 2023.godini ostvarili smo nešto više prihoda za financiranje tog projekta pa su i rashodi nešto veći u odnosu na ostvarenje u izvještajnom razdoblju prethodne godine.
12. 621 Donacije izvor je financiranja koji nije ostvaren prethodne godine jer nismo imali donacija u prethodnoj godini. U promatranom razdoblju ostvarili smo tekuće donacije za realizaciju projekta Odlaska učenika školskog zbora „Lovranske črešnjice“ na dodjelu nagrade u Cipar i na natjecanje u Požegi , projekti su u potpunosti realizirani . Rashodi su u skladu sa financijskim planom.
13. 731 Prihodi od prodaje ili zamjene nefinancijske imovine- rashodi po ovom izvoru financiranja nisu realizirani jer su sva potraživanja po ovom izvoru financiranja podmirena u prethodnoj godini , a kako nisu nastali prihodi nisu nastali niti rashodi po ovoj vrsti financiranja.
14. 782 Prenesena sredstva- Prihodi od prodaje ili zamjene nefinancijske imovine rashodi nisu realizirani u promatranom razdoblju jer nije ostvaren višak po ovom izvoru financiranja, te isto se ne nalazi u financijskom planu.

IZVJEŠTAJ O IZVRŠENJU FINANCIJSKOG PLANA PO FUNKCIJSKOJ KLASIFIKACIJI

Prema funkcijskoj klasifikaciji rashodi se dijele na:

091 Predškolsko i osnovno obrazovanje

098 Usluge obrazovanja koje nisu drugdje svrstane.

Rashodi osnovnog obrazovanja ostvareni u izvještajnom razdoblju realizirani su u skladu sa planom. Ova vrsta rashoda u promatranom razdoblju u odnosu na prethodno izvještajno razdoblje realizirana je u skladu sa realizacijom istih u izvještajnom razdoblju prethodne godine.

Kad govorimo o uslugama obrazovanja koje nisu drugdje svrstane u njih spadaju rashodi prijevoza, hrane, smještaja namijenjenih učenicima škole. Ovdje vidimo da su realizirani rashodi ostvareni u ovom izvještajnom razdoblju manji u odnosu na realizirane rashode prethodnog izvještajnog razdoblja razlog je manja potreba za realizacijom istih u izvještajnom razdoblju.

**POSEBAN DIO**

Rashodi su u posebnom djelu raspoređeni prema programima na :

1. Osnovnoškolsko obrazovanje
	1. Osiguranje uvjeta rada
	2. Nabava udžbenika za učenike OŠ
	3. Prehrana za učenike u osnovnim školama
2. Unapređenje kvalitete odgojno obrazovnog sustava
	1. Produženi boravak
	2. Sufinanciranje rada pomoćnika u nastavi
	3. Program školskog kurikuluma
	4. Županijska škola plivanja
	5. Osiguranje besplatnih zaliha menstrualnih potrepština
3. Obilježavanje postignuća učenika i nastavnika
	1. Natjecanja i smotre
4. Kapitalna ulaganja u odgojno obrazovnu infrastrukturu
	1. Opremanje ustanova školstva

Unutar programa rashodi su razdijeljeni prema izvorima financiranja i ekonomskoj klasifikacijom.

**1.PROGRAM OSNOVNOŠKOLSKO OBRAZOVANJE**

Osnovnoškolsko obrazovanje program je koji se sastoji od slijedećih aktivnosti:

1. Osiguranje uvjeta rada
2. Nabava udžbenika za učenike OŠ
3. Prehrana za učenike u osnovnim školama

OSIGURANJE UVJETA RADA:

 Osiguranje uvjeta rada financirano je iz Izvora Vlastitih prihoda, Prihoda za posebne namjene, Prihoda za decentralizirane funkcije, Pomoći, Pomoći-preneseni višak, Donacije, Prihoda od prodaje ili zamjene nefinancijske imovine i naknade šteta s naslova osiguranja.

Iz vlastitih prihoda ova vrsta programa financirana je u skladu sa Financijskim planom, nema probijanja plana.

Kod izvora financiranja Prihodi za posebne namjene rashodi su realizirani u skladu sa financijskim planom , nema probijanja plana. Rashodi se odnose na prehranu učenika koju financira JLS u ime roditelja kao razliku u cijeni koštanja učeničke marende kako bi se zadržala kvaliteta i kvantiteta pružene usluge nakon donošenja Odluke od strane MZO da sufinancira prehranu učenika. Iz ovih sredstava podmiruju se rashodi za materijal za čišćenje i higijenu, namirnice, zdravstvene usluge, sitan inventar, službena radna obuća i odjeća, te ostalo potrebno za normalno funkcioniranje školske kuhinje.

Kod izvora financiranja decentralizirane funkcije rashodi su realizirani u skladu sa financijskim planom, odnosno realizirani su u nešto manjem obujmu, ali u okvirima dopuštenih odstupanja. Razlog tome nalazi se u tome što se rashodi za prijevoz učenika i rashodi za premije osiguranja evidentiraju u financijskom planu , a njihova realizacija se evidentira u poslovnim knjigama Osnivača. Ti rashodi u konsolidacijskim izvještajima Osnivača prikazuju odnos plana i realiziranih rashoda.

Rashodi koji se financiraju iz izvora pomoći, a odnose se na rashode za zaposlene, prijevoz učenika na punkt, rad Županijskih stručnih vijeća, financirano od strane MZO i projekt odlaska dječjeg zbora Lovranske črešnjice na dodjelu nagrade financirano od strane JLS. Kad uspoređujemo planirano u odnosu na realizirane rashode, rashodi su u skladu sa financijskim planom nema probijanja plana.

Pomoći - preneseni višak realiziran je u potpunosti u skladu sa Financijskim planom .

Rashodi iz izvora financiranja Donacije realizirani su u potpunosti u skladu sa financijskim planom. Donacijom su financirani rashodi za odlazak učeničkog zbora Lovranske črešnjice na dodjelu nagrada u Cipar, te njihov odlazak na natjecanje u Požegu.

Rashodi iz izvora Prihoda od prodaje ili zamjene nefinancijske imovine i naknade šteta s naslova osiguranja nisu realizirani u promatranom razdoblju jer za njih nije bilo potrebe.

NABAVA UDŽBENIKA ZA UČENIKE OŠ:

Ovaj program financiran je iz izvora Pomoći . Rashodi su planirani , ali nisu realizirani u izvještajnom razdoblju nego će biti realizirani nakon njega.

PREHRANA ZA UČENIKE U OSNOVNIM ŠKOLAMA

Ovaj program financiran je iz izvora Pomoći . Program je realiziran u skladu sa financijskim planom.

**2.PROGRAM UNAPREĐENJE KVALITETE ODGOJNO OBRAZOVNOG SUSTAVA**

Ovaj program obuhvaća slijedeće aktivnosti:

1. Produženi boravak
2. Sufinanciranje rada pomoćnika u nastavi
3. Program školskog kurikuluma
4. Županijska škola plivanja
5. Osiguranje besplatnih zaliha menstrualnih potrepština

AKTIVNOST PRODUŽENOG BORAVKA:

Ovaj program financiran je iz izvora financiranja Prihodi za posebne namjene , Prihoda za posebne namjene-preneseni višak i Pomoći.

Iz sva tri izvora financiranja rashodi su realizirani u skladu sa financijskim planom.

AKTIVNOST SUFINANCIRANJE RADA POMOĆNIKA U NASTAVI

Ovaj program financiran je iz izvora Porezni i ostali prihodi, Pomoći iz državnog proračuna, Pomoći za provođenje EU projekata i Prenesena sredstva- pomoći.

Kod svih izvora financiranja rashodi su realizirani u skladu sa financijskim planom, nema probijanja plana.

AKTIVNOST PROGRAMI ŠKOLSKOG KURIKULUMA

Ovaj program financiran je iz izvora financiranja Porezi i ostali prihodi , Pomoći i Pomoći-preneseni višak. Svi rashodi po svim izvorima financiranja realizirani su u skladu sa financijskim planom nema probijanja plana.

AKTIVNOST ŽUPANIJSKA ŠKOLA PLIVANJA

Ova aktivnost nije bila realizirana u promatranom razdoblju, za nju postoje planirani rashodi u Financijskom planu i oni će biti realizirani u narednom razdoblju. Aktivnost se financira iz izvora Porezni i ostali prihodi.

AKTIVNOST OSIGURANJE BESPLATNIH ZALIHA MENSTRUALIH POTREPŠTINA

Ova aktivnost realizirana je u izvještajnom razdoblju. Nešto je manja realizacija u odnosu na financijski plan jer se očekivao veći prihod za ovu vrstu rashoda koji nije ostvaren i u skladu s njim realizirani su rashodi. Aktivnost se financira iz izvora Pomoći.

**3.PROGRAM OBILJEŽAVANJA POSTIGNUĆA UČENIKA I NASTAVNIKA**

U ovom program postoji aktivnost Natjecanje i smotre. Aktivnost je financirana od strane izvora financiranja Pomoći. Aktivnost se odnosi na rashode za školska natjecanja kao što su natjecanje Školskog sportskog kluba Galeb, sudjelovanje učenika na Novigradskom proljeću, sudjelovanje učenika na raznim Županijskim i Državnim natjecanjima. Također se u ovoj aktivnosti financiraju nagrade učenika koji su svih osam godina bili uspješni u svom radu. Aktivnost je realizirana u skladu sa financijskim planom.

**4.PROGRAM KAPITALNA ULAGANJA U O0GOJNO OBRAZOVNU INFASTRUKTURU**

Ovaj program sadrži jednu aktivnost, a radi se o aktivnosti Opremanje ustanova školstva. Izvori financiranja ovog programa su: Vlastiti prihodi, Vlastiti prihodi-preneseni višak, Prihodi za posebne namjene-preneseni višak, Pomoći.

Iz svih izvora financiranja rashodi su realizirani u skladu sa financijskim planom i to za nabavu puhalice za čišćenje lišća , mašine za pranje suđa u kuhinji, klima uređaja za potrebe blagovaone. Jedino rashodi iz izvora pomoći za nabavu lektire nisu realizirani i biti će realizirani u narednom razdoblju kada se ostvari prihod za njihovu realizaciju.

OBRAZLOŽENJE PRIJENOSA PRENESENOG MANJKA ODNOSNO VIŠKA:

Škola je u 2023. godini ostvarila rezultat poslovanja višak prihoda poslovanja u iznosu 6.879,72eura.

Rezultat poslovanja višak prihoda poslovanja u iznosu od 6.879,72eura nastao je po slijedećim izvorima financiranja:

1. Višak vlastitih prihoda u iznosu od 961,23eura (najam školskog prostora) .
2. Višak prihoda za posebne namjene školska kuhinja u iznosu od 2.365,24eura
3. Višak prihoda za posebne namjene od sufinanciranja roditelja za uslugu produženog boravka u iznosu od 539,46eura
4. Višak prihoda iz izvora pomoći od Agencije za rad ŽSV u iznosu od 123,20eura
5. Višak prihoda iz izvora pomoći od MZO za Projekt izvannastavnih aktivnosti 2.998,43eura
6. Višak prihoda iz izvora pomoći od MZO za provođenje stručnih ispita 173,27eura
7. Manjak prihoda iz izvora pomoći od MZO za Sudske pristojbe pravomoćnih presuda 281,11eura

Odlukom o raspodjeli rezultata i načinu korištenja viška i manjka prihoda po izvorima financiranja u 2024.godini (Usvojene 05.03.2024. godine na 53.sjednici Školskog odbora), višak prihoda koristit će se u 2024.godini na slijedeći način:

1. Višak vlastitih prihoda u iznosu od 961,23eura (najam školskog prostora) utrošit će se za nabavu dijela puhalice za lišće u iznosu od 98,97eura (oprema), nabavu dijela perilice za suđe u iznosu od 862,26eura (oprema)
2. Višak prihoda za posebne namjene školska kuhinja u iznosu od 2.365,24eura utrošit će se za nabavu dijela perilice za suđe u iznosu od 1.200,24eura (oprema), te kupnju klima uređaja za potrebe prostora blagavaone u iznosu od 1.165,00eura (oprema za grijanje i hlađenje).
3. Višak prihoda za posebne namjene od sufinanciranja usluge produženog boravka u iznosu od 539,46eura utrošit će se u cijelosti na rashode za zaposlene, isplata plaće djelatnika zaposlenih u produženom boravku.
4. Višak prihoda iz izvora pomoći od Agencije za rad ŽSV u iznosu od 123,20eura utrošit će se na intelektualne usluge za potrebne rada ŽSV u iznosu od 111,20eura, te trošak uredskog materijala 12,00eura.
5. Višak prihoda iz izvora pomoći od MZO za Projekt izvannastavnih aktivnosti 2.998,43eura:
	1. Sitan inventar potreban za projekt 1.197,83eura
	2. Intelektualne usluge za potrebe realizacije projekta 150,60eura
	3. Naknada građanima u naravi - kotizacija za natjecanje učenika 150,00eura
	4. Ostale usluge (ozvučenje i videoradionica ) 1.500,00eura.
6. Višak prihoda iz izvora pomoći od MZO za provođenje stručnih ispita u iznosu od 173,27eura utrošit će se na uredski materijal.
7. Manjak prihoda iz izvora pomoći od MZO za Sudske pristojbe pravomoćnih presuda 281,11euro sufinancirat će se prihodom kojeg očekujemo u 2024.godini, a koji će biti namjenski u tu svrhu utrošen.

REZULTAT POSLOVANJA REALIZIRAN U IZVRŠENJU:

Rezultat poslovanja na kraju izvještajnog razdoblja iznosi višak prihoda i primitaka za pokriće u slijedećem razdoblju u iznosu od 7.564,81eura. Višak prihoda odnosi se na višak prihoda poslovanja. Višak prihoda nastao je po slijedećim izvorima financiranja:

* + Višak prihoda vlastitih sredstava od najma školskog prostora u iznosu od 3.443,32eura koji će biti utrošen u narednom razdoblju temeljem usvojenog Financijskog plana i Odluke o raspodjeli rezultata i načinu korištenja viška prihoda u 2024.godini.
	+ Višak prihoda poslovanja od strane prihoda za posebne namjene u iznosu od 12.391,19eura i to od rada školske kuhinje u iznosu od 4.169,55eura, te od rada produženog boravka u iznosu od 8.167,76eura, višak prihoda za naknadu štete od strane učenika 22,35eura, višak prihoda za stručni ispit defektolog 31,53eura. Višak ovih prihoda utrošit će se u narednom izvještajnom razdoblju u skladu sa usvojenim Financijskim planom i temeljem Odluke o raspodjeli rezultata i načinu korištenja viška prihoda u 2024.godini.
	+ Manjak prihoda Pomoći dobivenih od strane MZO u iznosu od 5.313,31eura, a odnose se na manjak prihoda za financiranje prehrane učenika za rashode koji su nastali u lipnju, a prihodi se očekuju u srpnju u iznosu od 5.032,20eura i manjak prihoda iz 2023.godine u iznosu od 281,11eura za isplatu sudskih presuda za koje je tada nastao rashod ,ali nismo ostvarili prihod.
	+ Manjak prihoda iz nadležnog proračuna, decentralizirana sredstva u iznosu 2.956,39eura gdje su rashodi nastali u izvještajnom razdoblju, a prihodi se očekuju nakon izvještajnog razdoblja

Višak prihoda će se u narednom razdoblju koristiti u skladu sa Financijskim planom.

Sastavni dio obrazloženja su slijedeće tablice :

Tablica 1. Stanje potraživanja na dan 30.06.2024.godine u kojoj su navedene vrste potraživanja. Potraživanja navedena u tablici odnose se na posljednje račune za pružene usluge produženog boravka, izrade mliječnog obroka, najma školskog prostora koje uglavnom nisu dospjele jer potraživanje dospijeva na naplatu nakon izvještajnog razdoblja

Tablica 2.Popis sudskih sporova u tijeku na dan 30.06.2024.godine.

Tablica 3.Pregled zaduživanja po vrsti instrumenta, valutnoj, kamatnoj i ročnoj strukturi i stanje kredita i zajmova na dan 30.06.2024. godine čega Škola nema.

Tablica 4. Popis ugovorenih odnosa i slično koji uz ispunjenje određenih uvjeta mogu postati obveza na dan 30.06.2024. čega Škola nema.

Tablica 5. Popis ugovorenih odnosa i slično koji uz ispunjenje određenih uvjeta mogu postati imovina na dan 30.06.2024. čega Škola nema.

Tablica 6. Stanje obveza na dan 30.06.2024.godine., razvrstanih prema dospijeću.

Škola ne koristi sredstva fondova Europske unije. Škola nema zaduženja na domaćem i stranom tržištu novca i kapitala.

Škola nema primitaka i izdatka u promatranom razdoblju.

 Voditelj računovodstva Ravnatelj Škole

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 Martina Ožbolt,dipl.oec. Barbara Klačič Grabrovac,prof.